text: দ্য মহাভারত সিক্রেট হল ভারতীয় লেখক ক্রিস্টেফার সি. ডয়েলের লেখা প্রথম উপন্যাস। বইটি ২১ অক্টোবর ২০১৩ তারিখে ওম বুকস থেকে প্রকাশিত হয়। বাংলাদেশী অনুবাদক জেসি মেরি কুইয়াহ বইটির বাংলা অনুবাদ করেন। বইটির কাহিনী বিজয় ও তার বন্ধুদের কেন্দ্র করে আবর্তিত হয়। ঘটনাচক্রে, তারা কিছু ধারাবাহিক ধাঁধার সম্মুখীন হয়। ধাঁধা গুলো সমাধান করতে করতে তারা নয় জন নামক এক গোপন ভাতৃসংঘের সন্ধান পায়। লেখক মহাভারতে বর্ণিত গল্পগুলোকে বৈজ্ঞানিক সত্য হিসেবে বিশ্বাস করে এর দ্বারা অনুপ্রাণিত হয়ে বইটি লিখেন।
  
  বইটিক লেখক ক্রিস্টেফার সি. ডয়েল প্রথমে তাঁর মেয়ের জন্য গল্পটি লিখেন। পরবর্তীতে ঘটনা পরিধির বিস্তৃতির হতে হতে এটি একটি পূর্ণাঙ্গ বইয়ের রূপ নেয়।
  
  বইটি ভারতে বাণিজ্যিক সাফল্য পায়। ফলে লেখক এই বিষয়ের উপর ভিত্তি করে আরো বই লিখতে উৎসাহী হন। ২০১৪ সালে বইটির জন্য তিনি ক্রসওয়ার্ড বুক অ্যাওয়ার্ডের জন্য মনোনীত হয়েছিলেন।
  
  কাহিনী সংক্ষেপ 
  ২৪৪ খ্রিস্টপূর্বাব্দে, মৌর্য্য সম্রাট অশোকের মন্ত্রী একটি আশ্চর্যজনক গোপনতার সাথে একটি পাহাড়ী গুহা খুঁজে পান। তারপর তিনি গোপনে তার সম্রাট অশোককে দেখান। সম্রাট উপলব্ধি করতে পারেন যে এই সারা পৃথিবীকে ধ্বংস করে দিতে পারে। তিনি সে গোহাটি কে বিভিন্ন নিরাপত্তা আড়ালে বেষ্টন করে রাখেন। তিনি তার সভাসদদের মধ্যে ৯ জন পুরুষের একটি গোপন পাত্রী সংঘ তৈরি করেন যাদের দায়িত্ব হচ্ছে শতাব্দীর পর শতাব্দী গুহার গোপনিয়তা রক্ষা করা। মহাভারতের বিমান পর্বে এই গুহার রহস্য সম্পর্কে উল্লেখ ছিল। তাই তিনি সমগ্র ভারত থেকে মহাভারতের বিমান পর্ব সংগ্রহ করে তা ধ্বংস করে দেন।
  
  তথ্যসূত্র 
  
  বিষয়শ্রেণী:ভারতীয় উপন্যাস
  বিষয়শ্রেণী:ইংরেজি উপন্যাস
title: দ্য মহাভারত সিক্রেট